স্টাফ রিপোর্টার ॥ হবিগঞ্জ শহরের উমেদনগর থেকে আফজল মিয়া (৩০) নামে এক মাদক বিক্রেতাকে আটক করা হয়েছে। পরে তাকে ভ্রাম্যমান আদালতে হাজির করা হলে ৬ মাসের কারাদন্ড প্রদান করা হয়। সে ওই গ্রামের মৃত মোতালিব হোসেনের পুত্র। গতকাল বৃহস্পতিবার দুপুরে মাদকদ্রব্য নিয়ন্ত্রন অধিদপ্তরের এসআই সিদ্দিকুর রহমানের নেতৃত্বে একদল সিপাহী উমেদনগর গ্রামে অভিযান চালিয়ে আফজলকে আটক করে। এ সময় তার কাছ থেকে ১০ পিস ইয়াবা ট্যাবলেট উদ্ধার করা হয়। পরে ভ্রাম্যমান আদালতের ম্যাজিস্ট্রেট গোলাম মোস্তফা মুন্নার নিকট হাজির করলে ৬ মাসের কারাদন্ড প্রদান করা হয়। গতকালই তাকে কারগারে প্রেরণ করা হয়েছে। উল্লেখ্য, আটককৃত আফজল মিয়া সম্প্রতি শহরের কামড়াপুর ব্রীজে মাদক বিক্রির টাকার ভাগ ভাটোয়ারা সংঘর্ষে নিহত রাসেল হত্যা মামলার এজাহারভূক্ত আসামী।